CELEX: 62014CN0149
Language: hr
Date: 2014-03-31 00:00:00
Title: Predmet C-149/14: Tužba podnesena 31. ožujka 2014. – Europska komisija protiv Helenske Republike

16.6.2014   
            
            
               HR
            
            
               Službeni list Europske unije
            
            
               C 184/14
            
         Tužba podnesena 31. ožujka 2014. – Europska komisija protiv Helenske Republike
   (Predmet C-149/14)
   2014/C 184/18
   Jezik postupka: grčki
   
      Stranke
   
   
      Tužitelj: Europska komisija (zastupnici: M. Patakia i E. Manhaeve)
   
      Tuženik: Helenska Republika
   
      Tužbeni zahtjev
   
   
               —
            
            
               utvrditi da je Helenska Republika, time što područja, čije je obilježje prisutnost podzemnih ili površinskih voda i koja su onečišćena ili su u opasnosti da budu onečišćena prekomjernom koncentracijom nitrata i/ili pojavom eutrofikacije, nije odredila kao „područja osjetljiva na nitrate” (PON), određivanje koje je bilo potrebno provesti na temelju raspoloživih podataka, povrijedila obveze koje ima na temelju članka 3. stavka 4. Direktive Vijeća 91/676/EEZ (1) od 12. prosinca 1991. o zaštiti voda od onečišćenja uzrokovanog nitratima iz poljoprivrednih izvora i da je, time što nije provela programe djelovanja predviđene člankom 5. navedene direktive u roku od godine dana od određivanja predviđenih člankom 3. stavkom 4. te direktive, Helenska Republika isto tako povrijedila odredbe članka 5. stavka 1. Direktive Vijeća 91/676/EEZ od 12. prosinca 1991. o zaštiti voda od onečišćenja uzrokovanog nitratima iz poljoprivrednih izvora.
            
         
               —
            
            
               naložiti Helenskoj Republici snošenje troškova.
            
         
      Tužbeni razlozi i glavni argumenti
   
   
               1.
            
            
               Direktiva o onečišćenju nitratima ima za cilj smanjenje onečišćenja voda koje je izravno ili neizravno uzrokovano nitratima iz poljoprivrednih izvora i, isto tako, sprječavanje takvog onečišćenja. Direktiva državama članicama nameće obvezu poduzimanja različitih mjera za postizanje tog cilja. U te obveze ulazi i određivanje područja koja se nalaze na teritoriju država članica i čije/i:
               
                           a)
                        
                        
                           površinske i/ili podzemne vode (članak 3. stavak 1.) sadrže ili bi mogle sadržavati više od 50 mg/l nitrata ukoliko se ne poduzmu mjere glede onečišćenja nitratima koje određuje direktiva, i
                        
                     
                           b)
                        
                        
                           prirodna slatkovodna jezera, estuariji, obalne i morske vode jesu ili mogu postati eutrofična ako se ne poduzmu mjere.
                        
                     Navedena područja definirana su kao „područja osjetljiva na nitrate” ili PON.
            
         
               2.
            
            
               Komisija je provela tehničko ispitivanje određivanja PON-a od strane Helenske Republike u kontekstu direktive te na temelju tog ispitivanja zaključila da je potrebno proširiti određivanje PON-a kako bi zahtjevi iz direktive bili u potpunosti bili zadovoljeni.
            
         
               3.
            
            
               Iz podataka o koncentraciji nitrata koje je Helenska Republika podnijela Komisiji (na temelju članka 10. Direktive za razdoblje od 2004. do 2007. te za razdoblje od 2008. do 2011.) i isto tako na temelju podataka koji se odnose na srednje i najviše vrijednosti koncentracije nitrata u podzemnim vodama i u eutrofičnim površinskim vodama (tablice 3. i 4.), Komisija je identificirala devet područja koja je potrebno odrediti kao PON i/ili u odnosu na koje je potrebno proširiti trenutno određeno područje.
            
         
               4.
            
            
               Nakon što je provela ispitivanje u odnosu na svako pojedino područje, Komisija od Suda traži da utvrdi da je Helenska Republika, time što područja, čije je obilježje prisutnost podzemnih ili površinskih voda i koja su onečišćena ili su u opasnosti da budu onečišćena prekomjernom koncentracijom nitrata i/ili pojavom eutrofikacije, nije odredila kao „područja osjetljiva na nitrate” (PON), određivanje koje je bilo potrebno provesti na temelju raspoloživih podataka, povrijedila obveze koje ima na temelju članka 3. stavka 4. Direktive Vijeća 91/676/EEZ od 12. prosinca 1991. o zaštiti voda od onečišćenja uzrokovanog nitratima iz poljoprivrednih izvora.
            
         
               5.
            
            
               Osim toga, time što nije provela programe djelovanja predviđene člankom 5. iste direktive u roku od godine dana od određivanja predviđenih člankom 3. stavkom 4. Direktive, Helenska Republika je isto tako povrijedila odredbe članka 5. stavka 1. Direktive Vijeća 91/676/EEZ od 12. prosinca 1991. o zaštiti voda od onečišćenja uzrokovanog nitratima iz poljoprivrednih izvora.
            
         
      (1)  SL L 375, str. 1-8. (SL, posebno izdanje na hrvatskom jeziku, poglavlje 15., svezak 6., str. 6.)